1.7.2022 г.
BG
Официален вестник на Европейския съюз
L 176/1
II (Незаконодателни актове)
МЕЖДУНАРОДНИ СПОРАЗУМЕНИЯ РЕШЕНИЕ (ЕС) 2022/1089 НА СЪВЕТА от 27 юни 2022 година за удължаване на срока на действие на Споразумението относно насърчаването, осигуряването и използването на спътниковите навигационни системи „Галилео“ и GPS и свързаните с тях приложения между Европейската общност и нейните държави членки от една страна, и Съединените американски щати, от друга страна
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 189 във връзка с член 218, параграф 6, втора алинея, буква а), подточка v) от него, като взе предвид предложението на Европейската комисия, като взе предвид одобрението на Европейския парламент (1), като има предвид, че: (1)
С Решение 2011/901/ЕС (2) Съветът одобри сключването на Споразумението относно насърчаването, осигуряването и използването на спътниковите навигационни системи „Галилео“ и GPS и свързаните с тях приложения между Европейската общност и нейните държави членки, от една страна, и Съединените американски щати, от друга страна (3) („споразумението“).
Споразумението бе подписано в Dromoland Castle, Ирландия, на 26 юни 2004 г. и влезе в сила на 12 декември 2011 г.
(2)
В съответствие с член 20, параграф 5 от Споразумението то остава в сила в продължение на десет години, като наймалко три месеца преди края на началния 10-годишен срок страните се информират взаимно за намерението си по отношение на удължаването на споразумението за срок от 5 години.
Срокът на действие на Споразумението изтече на 11 декември 2021 г.
(3)
Двете страни потвърдиха намерението си да удължат срока на действие на Споразумението за допълнителен срок от 5 години, без то да бъде изменяно.
За да се осигури непрекъснатост на действието на Споразумението, настоящото решение следва да влезе в сила по спешност и да се прилага от 12 декември 2021 г.
(4)
Тъй като Съюзът разполага с компетентност самостоятелно да удължи срока на действие на Споразумението, Съединените американски щати следва да бъдат уведомени, че от датата на удължаването Съюзът ще гарантира спазването на всички задължения по Споразумението спрямо Съединените американски щати.
(5)
Поради това удължаването на срока на действие на Споразумението следва да бъде одобрено от името на Съюза,
(1) Одобрение от 7 юни 2022 година (все още непубликувано в Официален вестник).
(2) Решение 2011/901/ЕС на Съвета от 12 декември 2011 г. относно сключването на Споразумението относно насърчаването, осигуряването и използването на спътниковите навигационни системи „Галилео“ и GPS и свързаните с тях приложения между Европейската общност и нейните държави членки, от една страна, и Съединените американски щати, от друга страна (ОВ L 348, 31.12.2011 г., стр. 1).
(3) Споразумение относно насърчаването, осигуряването и използването на спътниковите навигационни системи „Галилео“ и GPS и свързаните с тях приложения между Европейската общност и нейните държави членки, от една страна, и Съединените американски щати, от друга страна (ОВ L 348, 31.12.2011 г., стр. 3).